Lina Darulienė

Lina Darulienė (g. 1973 m.) – teisininkė, verslo teisės advokatė, vienos iš didesnių advokatų kontorų Lietuvoje („Sutkienė, Pilkauskas ir partneriai“) vadovių (partnerė), Ginčų sprendimų ir konkurencijos praktikos grupės vadovė, Mykolo Romerio universiteto (MRU) ir Vytauto Didžiojo universiteto (VDU) lektorė, konkurencijos teisės specialistė.

Biografija  
1991 m. baigė Vilniaus Žirmūnų gimnaziją, 1995 m. – VDU, verslo ir vadybos magistrė, 1998 m. VDU Teisės institutą, teisės magistrė (LL. M.). 2002 m. gruodžio 20 d. Lietuvos teisės universitete baigė doktorantūros studijas, apgynė disertaciją tema „Konkurencijos teisės taikymo ypatumai reguliuojant bankų veiklą ES ir Lietuvoje“, socialinių mokslų (teisės krypties) daktarė.

1998 m. LR konkurencijos tarybos teisininkė, vėliau – patarėja teisės klausimais, 2000-2003 m. LR konkurencijos tarybos Teisės skyriaus vadovė, 2001-2008 m. VDU ir MRU konkurencijos teisės bei mokesčių teisės (VDU Teisės fakultete – Europos Bendrijos konkurencijos teisės vizituojanti) dėstytoja, nuo 2003 m. birželio 13 d. advokatų kontoros „Sutkienė, Pilkauskas ir partneriai“ advokatė, nuo 2009 m. sausio 5 d. partnerė, Ginčų sprendimų ir konkurencijos praktikos grupės vadovė. Lietuvos advokatūros narė. Teisėjavo teisminio proceso inscenizacijoje „STart 2007" finale, organizuojamame Europos studentų teisininkų asociacijos Lietuvos nacionalinės grupės (ELSA Lietuva) 2007 m. gegužės 5 d. (Lietuvos apeliacinio teismo Didžiojoje salėje), 2009 m. – kartu su advokatu Andriumi Bambalu ELSA Lietuva Studentų teisės olimpiadoje „STOP 2009“,
2009 m. olimpiadai pasiūlė temą „Reklamos teisė“.

Praktikos sritys – Viešieji pirkimai ir viešoji ir privačioji partnerystė, teisminiai ginčai ir arbitražas, konkurencijos teisė. Atstovavo:
 vienam didžiausių Baltijos šalyse bankų „Balti Investeeringute Grupi Pank“ AS („Big Bank“), besispecializuojančių vartojimo kreditų teikimo srityje, ginčuose su Konkurencijos taryba dėl klaidinančios reklamos naudojimo ir ginčuose dėl prekių ženklo „Bigbank greičiasias kelias iki pinigų“ registracijos (2008–2009 m.)
 vienai žymiausių pasaulyje drabužių ir aksesuarų gamintojų Italijos bendrovei „Valentino Fashion Group“ S. p.A., kuri yra prekių ženklų „Marlboro Classics“ naudotoja, ginče su Valstybine tabako ir alkoholio kontrolės tarnyba (2008–2009 m.)
 administraciniuose ir bendros kompetencijos teismuose vienos didžiausių pasaulyje lauko reklamos bendrovių dukterinei įmonei UAB „Clear Channel Lietuva“ ginče su Vilniaus miesto savivaldybe dėl konkurentui suteiktų privilegijų ir lengvatų veikti rinkoje panaikinimo (2008–2009 m.)
 Vokietijos koncernui „Toensmeier“ priklausančių atliekų tvarkymo bendrovių interesams Konkurencijos taryboje, bendros kompetencijos ir administraciniuose teismuose sprendžiant ginčus dėl išimtinių teisių teikti atliekų tvarkymo paslaugas suteikimo, nuostolių atlyginimo ir kt. (2008 m.)
 didžiausios Lietuvoje saugos paslaugas teikiančios bendrovės UAB „G4S Lietuva“ (buvusi UAB „Falk Security“), kuri yra tarptautinio koncerno G4S įmonė, interesams Konkurencijos taryboje ir administraciniuose teismuose byloje dėl Lietuvos policijos generalinio komisaro įsakymų nuostatų, kuriomis policijos įstaigoms suteikiama teisė teikti komercines paslaugas pagal sutartis atliekant fizinių ir juridinių asmenų turto apsaugą, atitikties Konkurencijos įstatymo 4 straipsnio reikalavimams (2006–2008 m.).

Konsultavo:
 vieną didžiausių mažmeninės ir didmeninės prekybos vaistais ir medicininės paskirties prekėmis įmonių UAB „TAMRO“ konkurencijos teisės, koncentracijos kontrolės teisiniais klausimais, atstovavo bendrovei Konkurencijos taryboje (2008–2009 m.)
 UAB MAXIMA LT koncentracijos kontrolės teisiniais klausimais, atstovavo bendrovei Konkurencijos taryboje (2008 m.)
 vieną didžiausių ir moderniausių pieno perdirbėjų Baltijos šalyse AB „Pieno žvaigždės“ konkurencijos teisės klausimais ir atstovavo klientui Konkurencijos tarybos tyrime dėl pieno perdirbimo bendrovių kartelinio susitarimo (2007–2008 m.)

Moka rusų, anglų kalbas.

Publikacijos 
 The cartel prohibition // The International Comparative Legal Guide to: Cartels & Leniency 2009
 The cartel prohibition // The International Comparative Legal Guide to: Cartels & Leniency 2008
 Antitrust Review: Lithuania // Global Competition Review: The European Antitrust Review 2006
 Antitrust Review: Lithuania // Global Competition Review: The European Antitrust Review 2005
 Karteliniai susitarimai: kodėl neverta dalyvauti // Verslo žinios, 2006 m. gruodžio 15 d.
 Nesąžininga konkurencija ir neleistina reklama // Verslo žinios, 2006 m. gegužės 12 d.
 Distribucijos sutartys gali pažeisti konkurencijos įstatymą // Verslo žinios, 2003 m. liepos 23 d.
 Europos Bendrijos ir Lietuvos konkurencijos teisės šaltiniai // Jurisprudencija: LTU mokslo darbai. 2002. T. 27(19)
 Europos Bendrijos ir Lietuvos konkurencijos teisės taikymo ypatumai reguliuojant bankų veiklą // Jurisprudencija: LTU mokslo darbai. 2002. T. 24(16)
 Lietuvos Respublikos konkurencijos taryba apie sąžiningos konkurencijos laisvės apsaugą // Verslo labirintas. 2002. Nr.1
 Konkurencijos teisė: bendroji vertikaliųjų susitarimų išimtis // Justitia. 2000. Nr. 3

Šaltiniai 

Lietuvos verslo teisės advokatai